İşğal etilgen Qırımda tahqiqat komiteti Mustafa Cemilevge qarşı “cinayet davasını” tamamladı
Слідком в окупованому Криму завершив "кримінальну справу" проти Мустафи Джемілєва
Cemilev “Rusiyeniñ devlet sıñırını qanunsız sürette keçkeninen”, silâ ve patlayıcı maddelerni saqlağanınen qabaatlanıla. Bu aqta işğal etilgen yarımadanıñ tahqiqat komiteti bildirdi. İşğal etilgen Qırımnıñ tahqiqat komiteti “qırımtatar halqı lideri Mustafa Cemilevge qarşı cinayet davasınıñ” tahqiqini tamamladı. Davanıñ malümatı Kremlniñ nezareti astındaki Qırım prokuraturasına berildi. Azatlıq Radiosınıñ “Qırım. Aqiqat” leyhasına bergen tefsirinde Cemilev, onıñ advokatı Nikolay Polozov davanen oğraşqanını bildirdi. Onıñ sözlerine köre, ekisini de celp etilgen şahıslar meraqlandıra. “Bu 11 cıltnı, olar azırlağan saçmalarnı aldıq. Bu vesiqalarnı men Qırım Muhtar Cumhuriyetiniñ  prokuraturasına berecem. Kimge qarşı cinayet davaları açılmaq kerek olğanını ögrenecekler. Soñra Avropa insan aqları makemesine muracaat etecekmiz”, - dep qoştı öz tefsirinde Mustafa Cemilev. Belli olğan malümat: Qırımdaki Rusiye Tahqiqat komitetiniñ idaresi aprelniñ 13-nde qırımtatar halqınıñ lideri Mustafa Cemilevni Rusiye Ceza kodeksiniñ üç maddesine köre qabaatladı: Rusiyege kirişine izin berilmegen çetel vatandaşı ya da evelden añlaşqan gruppa tarafından Rusiye devlet sıñırından keçüv (Rusiye Ceza kodeksiniñ 322-nci maddesiniñ 3-ünci qısmı); aqibetleri ağır olsa, diger insannıñ qullanılmasına yol açqan nariye silâsını diqqatsız saqlav (Rusiye CK 224-ünci maddesi); silânı qanunsız aluv ve saqlav (Rusiye CK 222-nci maddesiniñ 1-inci qısmı). Advokat Nikolay Polozovnıñ aytqanına köre, şimdi Cemilevge qarşı oğlu Hayserniñ ukrain davası qullanıla. 2014 senesi Rusiye Qırımnı işğal etken soñ, Rusiye başlıqları qırımtatar halqı lideri Mustafa Cemilev ve Qırımtatar Milliy Meclis reisi Refat Çubarovğa yarımadağa kirüvni beş yılğa yasaq etti.
Джемілєва звинувачують у «незаконному перетині державного кордону Росії», зберіганні зброї і боєприпасів. Про це заявив слідчий комітет окупованого півостріву. Слідком окупованого Криму завершив розслідування «кримінальної справи» проти лідера кримськотатарського народу Мустафи Джемілєва. Далі, матеріали справи направили у підконтрольну Кремлю прокуратуру Криму «для вивчення на предмет підписання обвинувального висновку й подальшого направлення до суду для розгляду по суті», додали у слідкомі. Джемілєв у коментарі проєкту Радіо Свобода Крим.Реалії заявив, що його справою займається адвокат Микола Полозов. За його словами, їх обох цікавлять задіяні особи. "Зараз перезняли ці 11 томів, цю нісенітницю, яку вони набрали. Я ці документи передам в прокуратуру АРК. Вони будуть розглядати питання, на кого треба відкривати кримінальні справи. Потім підемо до Європейського суду з прав людини», – додав у коментарі лідер кримськотатарського народу. Що відомо Слідком в анексованому Криму 13 квітня висунув лідеру кримськотатарського народу звинувачення за трьома статтями російського Кримінального кодексу, а саме: частина 3 статті 322 (незаконний перетин державного кордону Росії), частина 1 статті 224 (недбале зберігання вогнепальної зброї), частина 1 статті 222 (незаконне придбання, передача, збут, зберігання, перевезення або носіння зброї, її основних частин, боєприпасів). За словами адвоката Миколи Полозова, проти Джемілєва зараз використовують матеріали української справи його сина Хайсера. Після анексії Криму Росією на початку 2014 року лідерам кримських татар Рефату Чубарову, Мустафі Джемілєву російська влада заборонила в’їзд на півострів на п’ять років.